18 mart kuni Butunjahon boks seriyasi (WSB) turnirida O‘zbekiston sharafini himoya qilayotgan Uzbek Tigers jamoasi 4 turni Xitoyning China Dragons jamoasiga qarshi o‘tkazadi. Murabbiylar ushbu bahslarga 2-turni fevral oyida Qozog‘istonning Astana Arlans jamoasiga qarshi bahslarda 1:4 hisobida yutqazgan tarkibni qo‘yishga qaror qildi. Uzbek Tigers jamoasi tarkibi:  52 kg: Abrorjon Qodirov  60 kg: Murodjon Ahmadaliyev  69 kg: Shahram G‘iyosov  81 kg: Bektemir Meliqo‘ziyev  +91 kg: Bahodir Jalolov. WSB doirasida Uzbek Tigers avvaliga Xitoyda China Dragons’dan 2:3 hisobida yengildi, keyinroq Qozog‘istonda Astana Arlans’ga 1:4 hisobida imkoniyat boy berildi. Toshkentda bo‘lib o‘tgan 3-turda Uzbek Tigers Rossiyaning Patriot Boxing Team jamoasini 5:0 hisobida taslim qildi. 18 mart kuni guruhdagi ikkinchi juftlik – Qozog‘istonning Astana Arlans jamoasi Rossiyaning Patriot Boxing Team jamoasi vakillariga qarshi janglar olib boradi.